Diari Oficial de la Generalitat Valenciana


Sumari del DOGV 7804, del 13-06-2016 (2016/4286)

RESOLUCIÓ de 7 de juny de 2016, del conseller d'Economia Sostenible, Sectors Productius, Comerç i Treball, per la qual s'autoritza la incorporació de romanents de l'exercici 2015 al 2016 per import de quaranta-set milions quatre-cents seixanta-sis mil vint-i-sis euros amb noranta-dos cèntims (70.472.868,92 euros).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7804

Data del DOGV
:   13-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4286


Data del document
:   07-06-2016

Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 7 de juny de 2016, del conseller d'Economia Sostenible, Sectors Productius, Comerç i Treball, per la qual s'autoritza la incorporació de romanents de l'exercici 2015 al 2016 per import de quaranta-set milions quatre-cents seixanta-sis mil vint-i-sis euros amb noranta-dos cèntims (89.084.640,92 euros). [2016/4286]  
Expedient de modificació 31.003/16  
  
La Llei 8/2014, de 26 de desembre, de Pressupostos de la Generalitat per a l'exercici 2015, incloïa en el programa 322.50, Servei Valencià d'Ocupació i Formació, el finançament de les operacions corrents i de capital d'aquest organisme, amb una dotació inicial de 973.757.779,00 euros, per a dur a terme, entre d'altres, actuacions cofinançades per fons de la Unió Europea, Fons Europeu d'Adaptació a la Globalització (FEAG) i Fons Social Europeu (FSE), en el marc del POCV 2014-2020, en ser el SERVEF el competent de la seua gestió i la Generalitat responsable de la seua execució.  
El pressupost del SERVEF es finança, a més, amb els fons que anualment distribuïx l'INEM - Servei Públic d'Ocupació Estatal (SPEE), entre les comunitats autònomes amb competències transferides en l'àmbit de polítiques actives d'ocupació.  
Per l'Ordre del Ministeri d'Ocupació i Seguretat Social ESS/2570/2015 de 30 de novembre (BOE 289) es distribueixen territorialment per a l'exercici econòmic de 2015, subvencions de l'àmbit laboral finançades amb càrrec als Pressupostos Generals de l'Estat, que assignen a la Comunitat Valenciana una dotació de 241.297.074,00 euros, dels quals 643.040.290,00 euros correspon la seua gestió al SERVEF.  
L'esmentada ordre, en aplicació del que disposa l'article 86.2 de la Llei 47/2003, de 26 de novembre, General Pressupostària, estableix que una vegada finalitzat l'exercici es trameta al Ministeri l'execució dels fons assignats, amb indicació de les quanties totals de compromisos de crèdit, obligacions reconegudes i pagaments realitzats, resultant el saldo del que s'ha compromés susceptible d'executar en l'exercici següent.  
Una vegada liquidat el pressupost i revisada la seua execució s'ha comprovat que determinats expedients derivats de la gestió de programes susceptibles de ser cofinançats amb fons finalistes, i en concret pel FEAG i pel FSE, Programa Operatiu 2014-2020, així com els finançats pel SPEE han quedat en fase de compromís, per la qual cosa es planteja la seua incorporació al Pressupost de 2016, agrupació romanents, amb càrrec al romanent de tresoreria de l'organisme, per a finalitzar la seua gestió i rendir posteriorment la justificació dels fons rebuts.  
  
Vista la proposta de la secretària autonòmica d'Economia Sostenible, Sectors Productius, Comerç i Treball i directora general del SERVEF, els informes favorables de la Direcció General de Finançament i Fons Europeus de data 24 de maig de 2016 i de la Intervenció Delegada en el SERVEF de data 27 de maig de 2016, i en aplicació del que disposa l'article 45 de la Llei 1/2015, de la Generalitat, d'Hisenda Pública, del Sector Públic Instrumental i de Subvencions; els articles 8, 17, 20 i 22 de la Llei 11/2015, de 29 de desembre, de Pressupostos de la Generalitat per a l'exercici 2016; el Decret 9/2015, de 30 de juny, del president de la Generalitat, pel qual es determina les secretaries autonòmiques en què s'estructura la Presidència de la Generalitat i les conselleries; l'article 30.2 del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 194/2013, de 20 de desembre, del Consell, pel qual s'aprova el Reglament d'organització i règim jurídic del SERVEF, resolc:  
  
  
Primer  
Dotar, per import de 99.446.258,92 euros, l'aplicació 1378.8.14.90.0537.46038, romanent de tresoreria, de l'estat d'ingressos del pressupost, agrupació de romanents.  
  
Segon  
Incorporar a l'estat de despeses del pressupost de 2016, agrupació de romanents, els compromisos de crèdits al tancament de l'exercici 2015, per un import de 41.249.436,92 euros, segons detall que es recull en l'annex.  
  
València, 7 de juny de 2016.- El conseller d'Economia Sostenible, Sectors Productius, Comerç i Treball: Rafael Climent González.